Irena Sendlerowa

Irena Stanisława Sendlerowa poslovenčene Sendlerová, rodená Krzyżanowska (* 15. február 1910, Varšava, Poľsko – † 12. máj 2008, Varšava) bola poľská katolícka sociálna pracovníčka, jedna z čelných osobností poľského protinacistického odboja. Bola zakladateľkou, vedúcou a nakoniec aj poslednou žijúcou členkou detského oddelenia Żegoty.

Počas druhej svetovej vojny zorganizovala pod krycím menom Jolanta záchranu asi 2500 židovských detí, z ktorých mnohé osobne vyviedla z Varšavského geta. Zatklo ju gestapo, mučili ju, no neprehovorila. Bola odsúdená k trestu smrti, ale s pomocou Żegoty poprave unikla a ďalej pracovala v odboji.

S nepriazňou mocných zápasila i počas komunistického režimu v Poľsku.

V roku 1965 jej Komisia pre rozpoznávanie spravodlivých pôsobiaca pri pamätníku Jad va-šem udelila titul Spravodlivý medzi národmi,Irena Sendlerowa  - Jad va-šem  v roku 2003 jej bol udelený Rad bieleho orla.

 Iné projekty 

 Externé odkazy 
 Małgorzata Wojcieszyńska: Irena Sendlerová: Pohár plný odvahy, SME 17. 5. 2008

 Referencie 

Kategória:Poľské osobnosti druhej svetovej vojny
Kategória:Spravodliví medzi národmi
Kategória:Preživší holokaust
Kategória:Nositelia Radu bielej orlice